ระเบียบการประปานครหลวงระเบียบการประปานครหลวงฉบับที่ ๕๗ว่าด้วยการรับรองระบบประปาเอกชนพ.ศ. ๒๕๕๘ โดยที่เป็นการสมควรปรับปรุงระเบียบวิธีปฏิบัติและกำหนดค่าใช้จ่ายในการตรวจสอบระบบประปาเอกชน เพื่อประกอบการขออนุญาตสัมปทานอาศัยอำนาจตามความในมาตรา ๖ (๒) มาตรา ๑๓ (๕) มาตรา ๓๒ มาตรา ๓๓ (๒) และมาตรา ๔๐ทวิ แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวง ว่าด้วยการรับรองระบบประปาเอกชน พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบการประปานครหลวงฉบับที่ ๕๗ว่าด้วยการขอรับความเห็นชอบดำเนินการสร้างหรือขยายระบบการประปาเอกชน (พ.ศ. ๒๕๔๔)(๒) ประกาศการประปานครหลวง เรื่องกำหนดมาตรฐานเกี่ยวกับระบบประปาเอกชนประกาศ ณ วันที่ ๓ ตุลาคม พ.ศ. ๒๕๒๒บรรดาระเบียบ คำสั่งหรือประกาศใดที่ขัดหรือแย้งกับระเบียบนี้ หรือที่กำหนดไว้แล้วในระเบียบนี้ให้ใช้ระเบียบนี้แทนข้อ ๔ ในระเบียบนี้ระบบประปา หมายความว่าระบบน้ำดิบ ระบบผลิตน้ำประปา ระบบจัดส่งและจ่ายน้ำประปาข้อ ๕ ผู้ใดประสงค์จะทำการสร้างหรือขยายระบบประปาเอกชนเพื่อจะทำการผลิต จัดส่ง และจำหน่ายน้ำประปาให้แก่ผู้อยู่ในบ้านที่มีทะเบียนตามกฎหมายว่าด้วยการทะเบียนราษฎรตามพระราชบัญญัติการประปานครหลวงพ.ศ. ๒๕๑๐ และที่แก้ไขเพิ่มเติม โดยมีค่าตอบแทนเป็นเงินหรือผลประโยชน์อย่างอื่นในเขตท้องที่กรุงเทพมหานคร จังหวัดนนทบุรี และจังหวัดสมุทรปราการจะต้องยื่นขอความเห็นชอบโดยปฏิบัติตามเงื่อนไขและมาตรฐานที่การประปานครหลวงกำหนดข้อ ๖ ผู้ประสงค์จะให้การประปานครหลวงดำเนินการตรวจสอบและออกหนังสือรับรองระบบประปาเอกชนให้ติดต่อยื่นคำขอที่สำนักงานประปาสาขาในพื้นที่ที่จะดำเนินการข้อ ๗ ผู้ยื่นคำขอจะต้องกรอกข้อความในแบบคำขอตามแบบที่การประปานครหลวงกำหนดข้อ ๘ ผู้ยื่นคำขอจะต้องแนบเอกสารประกอบการพิจารณาและลงนามรับรองเอกสารทุกฉบับจำนวน๒ ชุด ดังต่อไปนี้๘.๑สำเนาบัตรประจำตัวประชาชนและสำเนาทะเบียนบ้านที่อยู่ในปัจจุบัน หากเป็นนิติบุคคลจะต้องยื่นสำเนาหนังสือรับรองของนายทะเบียนนิติบุคคล๘.๒ สำเนาหนังสือแสดงกรรมสิทธิ์ในที่ดิน๘.๓ผลการวิเคราะห์คุณภาพน้ำเป็นไปตามมาตรฐานคุณภาพน้ำของกรมทรัพยากรธรณีหรือกรมควบคุมมลพิษโดยต้องผ่านการตรวจวิเคราะห์โดยหน่วยงานของรัฐหรือเอกชนที่ได้รับการรับรองจากหน่วยงานราชการและรายการคำนวณปริมาณน้ำดิบของวิศวกรเพื่อยืนยันความพอเพียงของแหล่งน้ำดิบ (กรณีใช้น้ำผิวดิน)๘.๔ แผนที่สังเขปแสดงสถานที่ตั้งและตำแหน่งชุมชนแบบแปลนแสดงพื้นที่โครงการ และแผนที่แสดงแหล่งน้ำดิบของโครงการ๘.๕ แบบแปลนแสดงรายละเอียดการวางท่อประปา แบบแปลนระบบประปาท่อระบายน้ำไฟฟ้า สาธารณูปโภคอื่น หัวดับเพลิงและประตูน้ำ มาตราส่วนไม่เล็กกว่า ๑ : ๑,๐๐๐ให้ผู้ยื่นคำขอส่งแบบแปลนขนาดท่อประธานและท่อจ่ายน้ำพร้อมอุปกรณ์เช่น ประตูน้ำลิ้นปีกผีเสื้อ (Butterfly Valves) ประตูระบายอากาศ (Air ReleaseValves) และประตูระบายตะกอน (Blow Off Valves) เป็นต้น พร้อมจัดทำแผนที่ในระบบระบุตำแหน่งบนพื้นโลก (Global Positioning System หรือ GPS) และจัดส่งเป็นข้อมูลอิเล็กทรอนิกส์ให้แก่การประปานครหลวงเพื่อเก็บรักษา๘.๖ รายการคำนวณความต้องการใช้น้ำ ระบบท่อจ่ายน้ำรายการคำนวณระบบประปา และรายการคำนวณอื่น ๆ ที่เกี่ยวข้องพร้อมสำเนาใบประกอบวิชาชีพของวิศวกรผู้คำนวณ ออกแบบ และลงนามรับรองสำเนาเอกสารและรายการคำนวณทุกหน้า๘.๗ รายการประมาณราคาค่าก่อสร้างระบบประปาทั้งหมด๘.๘ หนังสือมอบอำนาจตามแบบที่การประปานครหลวงกำหนดในกรณีที่ผู้ประกอบการไม่ได้ดำเนินการเองข้อ ๙ ให้สำนักงานประปาสาขาตรวจสอบคำขอและรายละเอียดของเอกสารประกอบการพิจารณาหากเห็นว่าถูกต้องครบถ้วนให้ส่งฝ่ายสำรวจและออกแบบเป็นผู้ตรวจสอบและรับรองระบบประปา ตามเอกสารที่ระบุในข้อ๘ โดยให้ตรวจสอบเฉพาะหลักเกณฑ์การออกแบบ (Design Criteria) และข้อกำหนดมาตรฐาน (General Specifications) เท่านั้นในส่วนของรายละเอียดและการคำนวณให้เป็นหน้าที่ของวิศวกรผู้ออกแบบและคำนวณของผู้ยื่นคำขอเป็นผู้รับผิดชอบหากเห็นว่าไม่ถูกต้องตามมาตรฐานให้ฝ่ายสำรวจและออกแบบแจ้งให้ผู้ยื่นคำขอดำเนินการแก้ไขให้เป็นไปตามมาตรฐานที่การประปานครหลวงกำหนดและให้ผู้ตรวจสอบลงนามพร้อมประทับตรา การประปานครหลวงเพื่อรับรองตามแบบของการประปานครหลวงในแบบประปาที่ตรวจสอบแล้วโดยคุณภาพน้ำประปาให้เป็นไปตามมาตรฐานที่การประปานครหลวงกำหนดข้อ ๑๐ ผู้ยื่นคำขอจะต้องเสียค่าธรรมเนียมและค่าใช้จ่ายในการตรวจสอบระบบประปาดังนี้๑๐.๑ ค่าธรรมเนียมในการตรวจสอบระบบประปา คิดค่าใช้จ่ายร้อยละ ๑ จากมูลค่างานของระบบประปาทั้งหมด(ยกเว้นค่าที่ดิน)๑๐.๒ ค่าใช้จ่ายอื่น ๆ ตามระเบียบนี้ (หากมี)๑๐.๓ ชำระภาษีมูลค่าเพิ่มตามกฎหมายข้อ ๑๑ ให้ผู้ตรวจสอบจัดทำประมาณการรายละเอียดค่าธรรมเนียมและค่าใช้จ่ายตามข้อ ๑๐ แล้วเก็บไว้เป็นข้อมูลของการประปานครหลวงและให้มีหนังสือแจ้งค่าธรรมเนียมและค่าใช้จ่ายให้ผู้ยื่นคำขอทราบตามแบบที่การประปานครหลวงกำหนดโดยให้ผู้ยื่นคำขอชำระค่าตรวจสอบแบบโดยชำระเงิน ณ ที่ทำการสำนักงานใหญ่การประปานครหลวง หรือสำนักงานประปาสาขาข้อ ๑๒ หลังจากผู้ยื่นคำขอชำระเงินค่าธรรมเนียมและค่าใช้จ่ายแล้วฝ่ายสำรวจและออกแบบจะมีหนังสือแจ้งผลการตรวจสอบระบบประปาตามแบบที่การประปานครหลวงกำหนดหากระบบประปาเป็นไปตามมาตรฐานของการประปานครหลวงผู้ยื่นคำขอสามารถขอรับหนังสือรับรองระบบประปาและแบบแปลนระบบประปาที่ตรวจประทับตรารับรองแล้วได้ ณ ที่ทำการสำนักงานใหญ่ การประปานครหลวงให้รองผู้ว่าการ (วิศวกรรมและก่อสร้าง)เป็นผู้ลงนามหนังสือรับรองระบบประปาข้อ ๑๓ หลังจากที่การประปานครหลวงให้การรับรองระบบประปาแล้วผู้ยื่นคำขอจะต้องเริ่มดำเนินการก่อสร้างภายในระยะเวลา ๑ ปี หากยังไม่ได้ดำเนินการก่อสร้างจะต้องยื่นคำขอต่ออายุหนังสือรับรองระบบประปาต่อไปอีก ๑ ปี โดยแนบหนังสือรับรองระบบประปาเดิมมาด้วยหากพ้นกำหนดดังกล่าวและยังคงไม่ได้ดำเนินการก่อสร้างให้ถือว่าการรับรองระบบประปานั้นสิ้นสุดลงข้อ ๑๔ วิธีปฏิบัติในการยื่นคำขอรับหนังสือรับรองระบบประปาเอกชนนอกจากที่กำหนดไว้ในระเบียบนี้ให้นำเสนอผู้ว่าการพิจารณาเป็นราย ๆ ไปข้อ ๑๕ การปฏิบัติที่ได้ดำเนินการไปแล้วก่อนระเบียบนี้ใช้บังคับหากได้ดำเนินการให้เป็นไปตามระเบียบเดิมว่าด้วยการนั้น หรือเป็นไปตามหลักเกณฑ์ที่กำหนดไว้ในระเบียบนี้ให้ถือว่าสมบูรณ์ตามระเบียบนี้ประกาศณ วันที่ ๒ มิถุนายน พ.ศ. ๒๕๕๘ธนศักดิ์วัฒนฐานะผู้ว่าการการประปานครหลวงปริยานุช/ผู้จัดทำ๑ กรกฎาคม ๒๕๕๘นุสรา/ผู้ตรวจ๓ สิงหาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๐ ง/หน้า ๑/๓๐ มิถุนายน ๒๕๕๘